text: Oferta de cursos subvencionats d'anglés i valencià | Ajuntament de Rocafort
  Oferta de cursos subvencionats d'anglés i valencià
  L'ajuntament de Rocafort respon a la demanda de la població de millora en l'expressió de llengües amb una doble iniciativa. Amb dos cursos de valencià i dos cursos d'anglés.
  En tots dos casos les inscripcions caldrà fer-les en el registre municipal a partir del dimecres 4 d'octubre fins al dimecres 11, ambdós inclosos.
  En el cas del valencià, en col·laboració amb l'Associació Cívica Valenciana Tirant lo Blanc, oferim un curs de grau elemental (20 places) i un altre de grau mitjà (20 places). Els cursos començaran el dimarts 17 d'octubre i acabaran el 19 de juny, i es realitzaran en Casa de Cultura: Elemental (dimarts de 15 a 17h), i Mitjà (dimarts de 17 a 19h).
  L'import de cada curs és de 20€. El pagament se'n farà una vegada es confirme l'admissió, en el compte corrent ES21 3159 0018 1120 3587 1728, indicant nom, cognoms i nivell del curs triat (elemental o mitjà).
  En el cas de l'anglés l'oferta es realitza en col·laboració amb l'acadèmia d'idiomes del poble The English Studio. Els destinataris d'estos cursos són estudiants universitaris, de grau superior de formació professional, i desocupats (tots hauran d'estar empadronats a Rocafort).
  L'oferta és d'un curs de nivell A2 (10 places) i un altre de nivell B1 (15 places). Les persones seleccionades hauran d'abonar 50 euros en el cas de l'A2, i 65 euros en el cas del B1, en el mes de novembre en la mateixa acadèmia.